ঢাকা, জুলাই ০৩ (বিডিনিউজ টোয়েন্টিফোর ডটকম)- সাক্ষী ও ক্ষতিগ্রস্তদের (ভিক্টিম) সুরক্ষার বিধান সংযোজন এবং অভিযুক্তের জামিনের বিধান রেখে একাত্তরের মানবতাবিরোধী অপরাধের বিচারে গঠিত আন্তর্জাতিক অপরাধ ট্রাইব্যুনালের বিধিমালায় সংশোধনী আনা হয়েছে।  ট্রাইব্যুনালের রেজিস্ট্রার মো. শাহিনুর ইসলাম রোববার এক প্রেস ব্রিফিংয়ে বলেন, প্রাক বিচারপর্বের অভিজ্ঞতা, নানা সময়ে বিভিন্ন আন্তর্জাতিক সংস্থার উত্থাপিত বিষয় বিবেচনা ও পরীক্ষা করে মূল বিধিমালায় বেশ কিছু  বিধির সন্নিবেশ, সংযোজন ও পরিবর্তন আনা হয়েছে।  এই সংশোধনী গত ২৮ জুন গেজেট আকারে প্রকাশিত হওয়ার পর রোববার তা হাতে পেয়েছেন বলে জানান তিনি।  আন্তর্জাতিক ক্রাইমস ট্রাইব্যুনাল অ্যাক্ট-১৯৭৩ এর আইনে কিছু সংশোধনের পর একাত্তরের যুদ্ধাপরাধের …